2023-جو ایلین ایلک توریستیک کرویز گمیسی کرویز توریزمی‌نین اهمیت‌لی مرکزلریندن بیری اولان تورکیه-‌نین آیدین شهرینین کوش آداسی قصبه‌سینه یاناشیب.
1 ژانویه سحری اگه پورت کوش آداسینا یاناشان نروژ بایراق‌لی 228 متر اوزونلوغونداکی "ویکینگ ایسکی" کرویز گمی‌سیندن اکثریتی بریتانیا و امریکا وطنداشی اولان 841 یولجو ائنیب. توریست‌لرین چوخو اتوبوس لار ایله قدیم افس آنتیک شهرینه، مریم آنا ائوینه و خارابا‌لیق‌لارا گئدیب. بعضی یولجولار ایسه آلیش-وئریش اوچون دوکان-بازارلارا اوز توتوب.
اگه پورت کوش آداسی لیمانی‌نین باش مودیری عزیز گونگؤر 2022-جی ایلین سون گمیسی اولا‌راق دسامبرین 31-ده نروژ بایراق‌لی "ویکینگ ونوس"و قبول ائتدیک‌لرینی سؤیله‌یه‌رک 2023-جو ایلده تورکیه-‌یه گلن کرویز گمی‌لری‌نین سایی‌نین آرتاجاغینی گؤزله‌دیک‌لرینی بیلدیریب: "2023-جو ایلده یولجو سایی‌نین 1 میلیونو کئچه‌جگی گؤزلنیلیر. بو، کوش آداسی تاریخینده ایندییه‌دک ان یوکسک یولجو سایی اولا‌جاق."
